Motî:cåze 1 - Wikipedia

# Motî:cåze 1

### Èn årtike di Wikipedia.

cåze 1 [f.n.]

1. pocwè k' ene sacwè arive. F. cause. >> c' est vos l' cåze; u: >> c' est vos les cåzes: c' est d' vosse fåte. Asteure, vo t' la mådi del daegn k' a boevou l' sonk da t' fré, et k' c' est t'-minme les cåzes (Li Djeneze, rat. pa L. Hendschel). F. de votre faute. >> C' est todi les ôtes les cåzes: dijhêye po onk ki rmet tofer li fåte so ls ôtes. On dit eto, måhonteusmint: T' irès tchire a l' eglijhe et ti dirès k' c' est les sints. >> esse cåze di: esse li cåze di. C' est vos k' est cåze di m' måleur. >> pol cåze: a cåze di ça. Il est foû ritche, mins i n' est nén pus fir po l' cåze.

2. (mot d' ome di lwè) disfinse d' ene ametowe sakî, d' èn ideyål di veye. I plaidive todi les målès cåzes. >> si bate po ene måle cåze: disfinde ene crombe idêye. >> advocåt sins cåzes: sins pratikes a disfinde. >> prinde fwait et cåze po ene sakî: el disfinde di tote foice.

| cåze di u a cåze di u di cåze di [divancetire]

1. pal fåte di. C' est cåze di vos k' dj' a toumé C' est dandjreus di cåze di ça kel latén a wangnî li prumire guere des lingaedjes e nosse payis (L. Mahin). F. à cause de, par la faute de.

2. pa l' aidance di. Ki les åmes des croeyants ki sont-st evoye divant nozôtes ripoiznuxhe e l' påye, a cåze del gråce do Bon Diu ! (G. Sfasie) F. grâce à.

| cåze ki u a cåze ki u di cåze ki [aloyrecire] paski. Li mayeur di Bietris a boerlé, a cåze ki l' areyopoirt di Tchonveye, a stî atåvlé pol societé d' avions d' martchandijhes s' astaler el Walonreye (L. Mahin).

Parintêye :

- cåzer (esse cåze di)

Omonimeye :

- dji cåze (dji djåze).
- cåze (f.n.; cåzaedje)

Omofoneye coinrece :

- caze (f.n.; plaece po mete åk)
- coisse (f.n.; montêye, coinreçmint côsse)

- Dipus d' racsegnes so les dvancetires.
- Dipus d' racsegnes so les aloyreces

Prin del pådje «http://wa.wikipedia.org../../../c/%C3%A5/z/Mot%C3%AE%7Ec%C3%A5ze_1.html»

##### Views

- Årtike
- Copene
- Modêye d' asteure

##### Cweri